...બંગાળના હતા.

બચાવ કામગીરી ચાલી રહી છે અને ગંભીર રીતે ઘવાયેલા લોકોને નજીકની મેડિકલ કૉલેજમાં દાખલ કરવાાં આવ્યા છે.

'અમેરિકા ભારતને વૅન્ટિલેટર્સ આપશે'

અમેરિકન રાષ્ટ્રપતિ ડોનાલ્ડ ટ્રમ્પે ભારતને વૅન્ટિલેટર આપવાની જાહેરાત કરી છે.

ડોનાલ્ડ ટ્રમ્પે ટ્વીટ કરીને કહ્યું છે કે "મને એ કહેતાં આનંદ થાય છે કે અમેરિકા મિત્ર-રાષ્ટ્ર ભારતને વૅન્ટિલેટર્સ ડોનેટ કરશે."

"આ મહામારીના વખતમાં અમે ભારત અને નરેન્દ્ર મોદીની સાથે છીએ. અમે વૅક્સિન બનાવવાની દીશામાં પણ સહયોગ આપીએ છીએ."

"સાથે મળીને અદૃશ્ય દુશ્મનને હરાવીશું.... બાકીનો લેખ લખો:
ય શાખાના ડાયરેક્ટર જુનૈદ અહમદે કહ્યું કે આરોગ્ય સામાજિક સંરક્ષણ અને એમએસએમઈ ઉદ્યોગ ક્ષેત્રમાં વિશ્વ બૅન્ક ભારત સરકાર સાથે કામ કરશે.



અમેરિકામાં ઐતિહાસિક સંકટ

અમેરિકામાં ભૂતપૂર્વ આરોગ્ય અધિકારી રિક બ્રાઇટે કહ્યું છે કે કોરોના વાઇરસને કારણે આધુનિક ઇતિહાસમાં સૌથી કપરા સમયનો સામનો કરવા જઈ રહ્યું છે. 

અમેરિકાની કૉંગ્રેસમાં નિવેદન આપતા તેમણે આ વાત કહી હતી.

તેમણે કહ્યું હતું કે "કોરોના વાઇરસ સામેની લડતમાં જે તક હતી અમેરિકા તેને ગુમાવી રહ્યું છે." 

તેમણે કહ્યું, "કોરોના સામે વિજ્ઞાન પર આધારિત આપણો પ્રતિભાવ જો હજી પણ નહીં સુધરે તો મને ડર છે કે મહામારી લંબાશે અને પરિસ્થિતિ વધારે બગડશે."

તેમણે કહ્યું કે "જો યોજનાબદ્ધ રીતે કામ ન થયું તો 2020 આધુનિક ઇતિહાસમાં સૌથી મુશ્કેલી ભરેલો સમય બનશે." 

રિક બ્રાઇટ કોરોના વાઇરસ માટે વૅક્સિન તૈયાર કરી રહેલી સરકારી એજન્સીના પ્રમુખ પદે કામ કરી રહ્યા  હતા પરંતુ તેમને છેલ્લા મહિને તેમના પદ પરથી હઠાવી દેવામાં આવ્યા હતા. 

આ પહેલા તેમણે કહ્યું હતું કે રાષ્ટ્રપતિ ડોનાલ્ડ ટ્રમ્પ દ્વારા કોરોના વાઇરસની સારવાર વિશે આપવામાં આવેલા નિવેદનો બાબતે ચિંતા વ્યક્ત કરવાને કારણે તેમને પદ પરથી હઠાવવામાં આવ્યા હતા. 

તેમણે અમેરિકામાં હાઉસ ઑફ રિપ્રેઝન્ટેટિવ્સની આરોગ્ય સંબંધી એક કમેટીને કહ્યું હું કે કોરોના સંક્રમણના શરૂઆતી તબક્કામાં સરકારની નિષ્ક્રિયતાને કારણે કેટલાક લોકોના જીવ ગયા હતા. 

જાન્યુઆરીમાં તેમણે મેડિકલ ઉપકરણોની કમી વિશે પણ વાત કરી હતી. તેમણે આરોગ્યઅને માનવ સેવા વિભાગમાં આ ફરિયાદ ઉચ્ચ સ્તરે કરી હતી પરંતુ તેમને કોઈ પ્રતિભાવ ન મળ્યો હતો.

ટ્રમ્પે કહ્યું ચીન સાથે વાત નથી કરવી

અમેરિકાના રાષ્ટ્રપતિ ડોનાલ્ડ ટ્રમ્પે ગુરુવારે કહ્યું કે તેઓ ચીનથી બહુ નારાજ છે કારણકે તેણે કોરોના વાઇરસને પોતાના દેશ સુધી સીમિત ન રાખ્યું.

કોરોના વાઇરસને કારણે બંને દેશો વચ્ચે વધેલા ઘર્ષણને કારણે ટ્રેડ ડીલ પણ અદ્ધરમાં લટકી ગઈ છે.

કોરોના વાઇરસના સંક્રમણની શરૂઆત 2019માં ડિસેમ્બર મહિનામાં ચીનના વુહાન શહેરથી થઈ હતી. 

અમેરિકા અને ચીન વચ્ચે જાન્યુઆરી મહિનામાં પ્રથમ તબક્કાની ટ્રેડ ડીલ પર હસ્તાક્ષર થયા હતા. ટ્રમ્પે આ ડીલના વખાણ કર્યા હતા. પરંતુ હવે તેમણે ફૉક્સ બિઝનેસ નેટવર્કને આપેલા એક સાક્ષાત્કારમાં કહ્યું કે, "હું ચીનથી બહુ નારાજ છું. અત્યારે જે થયું છે તે ક્યારેય નહોતું થવું જોઈતું. ત્યારે અમે એક સારી સમજૂતી કરી હતી પરંતુ...